Oleg Antonov
Oleg Konstantinovič Antonov () (selo Troici, Moskovska oblast, 7. februar 1906. — Kijev, Ukrajina, 4. april 1984.) je bio sovjetski konstruktor aviona. Osnivač je svetski poznatog proizvđača aviona, kompanije ANTK Antonov, koja danas nosi ime u njegovu čast.

Biografija 
Oleg Antonov je bio konstruktor, akademik i jedan od pionira sovjetskog jedriličarstva. Na početku svoje karijere još kao student sa 18 godina konstruisao je svoju prvu letjelicu OKA-1 golub. Pohađajući „Lenjigradski politehnički institut“ stvorio je niz uspešnih jedrilica pod nazivima OKA-2 i 3, a jedrilice OKA-5 i OKA-7 su se proslavile i u inostranstvu - nazvane su Standard-1 i 2, dok je OKA-6 pobedila na državnom prvenstvu 1931. Nakon diplomiranja, Antonov je postao glavni inženjer, a kasnije i glavni konstruktor u moskovskoj fabrici jedrilica. Konstruktor je više od 30 tipova, uključujući pred navedenih i UPAR, Us-1, Us-4, BS-3, 4 i 5, Rot-front jedrilice sa oznakama od 1 do 7, IP, RE, M i BA-1.

Krajem 1938. fabrika jedrilica je zatvorena, a Antonov prelazi da radi kod konstruktora Jakovljeva koji je do tada projektovao i izrađivao lake sportske i školske avione. Radeći u fabrici u gradu Krasni Lečik, uglavnom se bavio konstrukcijom lakih transportnih aviona. 1940. konstruiše OKA-38 „aist“ (u prevodu roda) kao kopiju Fizelera Fi-156, sa francuskim motorom bengali. Delovi su uglavnom odgovarali originalnoj letjelici. Nadgledao je proizvodnju lakog aviona za transport Antonov A-7, u periodu od 1943-46 bio je prvi zamenik Jakovljeva i od 1945. šef ogranka biroa u Novosibirsku.

Od 1946. Antonov samostalano radi kao glavni projektant u novoosnovanom birou OKB koji je iz Novosibirska premešten 1952. u Kijev. U periodu 1967 do smrti bio je generalni konstruktor. Pod njegovim vođstvom izrađene su letelice za vojni transport An-8, An-12, An-22, An-26, An-32, An-72, An-124, zatim višenamenski avioni sa kratkom poletnom stazom An-2, -14, -28 i putnički An-10, -24, kao i jedrilice metalne konstrukcije An-11, -13, -15 .

Povezano 
 ANTK Antonov

Reference 

Ruski izumitelji
Konstruktori aviona
Biografije, SSSR
Dobitnici Staljinove nagrade
Oleg
Biografije, Novosibirsk
Biografije, Kijev